钦定古今图书集成/明伦汇编/氏族典/第214卷 > 何蕃
## 钦定古今图书集成/明伦汇编/氏族典/第214卷 > 何蕃

按《唐书阳城传》，“城出为道州刺史，太学诸生何蕃等
二百人顿首阙下，请留城守阙下数日，为吏遮抑，不
得上。蕃，和州人，事父母孝，学太学，岁一归，父母不许。
间二岁乃归，复不许。凡五岁，慨然以亲且老，不自安，
揖诸生去，乃共闭蕃空舍中。众共状蕃义行，白城请
留蕃。会城罢，亦止。初，朱泚反，诸生将从乱，蕃正色叱”
不听，故六馆之士无受污者。蕃居太学二十年，有死
丧无归者，皆身为治丧。